open-index/open-wikipedia-markdown huggingface dataset:
Το αμαξάκι

***Το*** ***αμαξάκι*** είναι ελληνική ταινία, κοινωνική - δραματική, του 1957.

## Πλοκή

Ο κυρ-Ανέστης (Ορέστης Μακρής), ένας γέρος Πλακιώτης αμαξάς, μένει πιστός στο επάγγελμά του, παρότι αυτό τείνει να εξαφανιστεί, καθώς όλοι στρέφονται στη χρήση αυτοκινήτου, και ο φίλος και συνάδελφός του Θόδωρος (Βασίλης Αυλωνίτης) γίνεται ταξιτζής. Ζει με την Αννούλα (Αντιγόνη Βαλάκου), ένα ορφανό κορίτσι, το οποίο συνδεόταν αισθηματικά με τον Νίκο (Στέφανος Στρατηγός), τον μοναχογιό του, έναν χαρτοκλέφτη, ο οποίος ξεγέλασε την Αννούλα και ξενιτεύτηκε. Ο κυρ-Ανέστης αναγκάζεται να ξεπουλήσει την άμαξά του. Πικραμένος, παίρνει τους δρόμους για να πουλήσει τσιγάρα μ' ένα βαλιτσάκι. Όμως ο πόνος τον καταβάλλει και φεύγει τελικά από τη ζωή. Αλλά ο Νίκος ξαναγυρίζει και παντρεύεται την Αννούλα. Το ζευγάρι πηγαίνει στο νεκροταφείο για να αποχαιρετήσει τον κυρ-Ανέστη, τον γέρο αμαξά που έφυγε μέσα στη θλίψη.

## Διανομή ρόλων
* Ορέστης Μακρής - Ανέστης (αμαξάς)**'
* [[Αντιγόνη Βαλάκου]] - Αννούλα**'
* Βασίλης Αυλωνίτης - Θόδωρος
* Χριστίνα Καλογερίκου - Κυρία (αρχόντισσα)
* Γεωργία Βασιλειάδου - σύζυγος Θόδωρου
* Στέφανος Στρατηγός - Νίκος**
* Παντελής Ζερβός - τσαγκάρης
* Γιάννης Ιωαννίδης
* Ερρίκος Κονταρίνης - Ιδιοκτήτης αυτοκινήτου
* Κώστας Παπαχρήστος - Διοικητής της Αστυνομίας
* Γιώργος Τσιτσόπουλος - Πάνος
* Γιάννης Μαυρογένης
* Βελισσάριος Κοντογιάννης
* Αίας Τριάντης
* Ερνέστο Ντίαζ
* Colette Dubois
* Γιάννης Μπέρτος
* Γιώργος Βουλγαρίδης
* Τζούλια Μπούκα
* Μαρίκα Μαυροπούλου
* Βασίλης Διαμαντόπουλος - πελάτης ταβέρνας
• Θόδωρος Κεφαλόπουλος - ιδιοκτήτης ταβέρνας

## Παραγωγή

Είναι μία από τις τέσσερις ταινίες όπου παίζουν μαζί ο Ορέστης Μακρής και η Γεωργία Βασιλειάδου - οι άλλες τρεις είναι: *[[Η θεία απ' το Σικάγο]]*, *[[Ο γρουσούζης]]* και *[[Η κυρά μας η μαμμή|Η κυρά μας η μαμή]]*. 

Εκπροσώπησε επίσημα την Ελλάδα στο Διεθνές Φεστιβάλ Κινηματογράφου του Κάρλοβι Βάρι στην τότε Τσεχοσλοβακία (σήμερα Δημοκρατία της Τσεχίας) το 1958, όπου άφησε εξαιρετικές εντυπώσεις η ερμηνεία του Ορέστη Μακρή. Στο ρόλο της γριάς αρχόντισσας βλέπουμε ένα πολύ μεγάλο όνομα του ελληνικού θεάτρου, τη Χριστίνα Καλογερίκου.

## Παραπομπές


## Εξωτερικοί σύνδεσμοι
* ''Το Αμαξάκι'' στην Ταινιοθήκη της Ελλάδος
* ''Το Αμαξάκι'' στο Cine.gr 
* 
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1957
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες σε σενάριο Ιάκωβου Καμπανέλλη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Συμφωνική Ορχήστρα της Βιρτζίνια

Η **Virginia Symphony Orchestra** (*Συμφωνική Ορχήστρα της Βιρτζίνια*) είναι μια Αμερκανική περιφερειακή ορχήστρα στην μητροπολιτική περιοχή Hampton Roads.  Η ορχήστρα εμφανίζεται σε διάφορους δημόσιους χώρους στη Βιρτζίνια, περιλαμβανομένου του Chrysler Hall στο Νόρφοκ και του Ferguson Center for the Arts στο Newport News.

Η ορχήστρα ιδρύθηκε το 1920 ως Norfolk Symphony, και ήταν για μια περίοδο η μόνη ορχήστρα μεταξύ Βαλτιμόρης και Ατλάντα.  Κατά την οικονομική κρίση των ΗΠΑ και την ύφεση της δεκαετίας του 1970, η Virginia Symphony έλαβε την παρούσα μορφή της το 1979 με την συγχώνευση της Norfolk Symphony, της Peninsula Symphony Orchestra, και της Virginia Beach Pops Symphony.

Προηγούμενοι μουσικού διευθυντές της ορχήστρας είναι ο Χένρυ Κόουλς Ουάιτχεντ, ο Έντγκαρ Σένκμαν και Ράσσελ Στρέιντζερ.  Τον Μάιο 1991, η Τζο Ανν Φαλλέττα διορίσθηκε ενδέκατη μουσική διευθύντρια της ορχήστρας.

## Μουσικοί διευθυντές (μερική λίστα)
* Ουόλτερ Έντουαρντ Χόου
* Henry Cowles Whitehead
* Edgar Schenkman (1948–1966)
* Russell Stanger (1966–1980)
* Richard Williams (1980–1986)
* Winston Dan Vogel (1986–1990)
* JoAnn Falletta (1991–present)

## Αναφορές


## Εξωτερικοί σύνδεσμοι
* Virginia Symphony Orchestra
* Old Dominion University page on Virginia Symphony Orchestra

Κατηγορία:Ορχήστρες
Κατηγορία:Βιρτζίνια
Φρούριο του Μαρίενμπεργκ (Βύρτσμπουργκ)

Το **Φρούριο του Μαρίενμπεργκ** βρίσκεται στα υψώματα του Βύρτσμπουργκ της Γερμανίας, στις όχθες του ποταμού Μάιν.

## Ιστορία
Το 704, μια εκκλησία αφιερωμένη στην Παναγία χτίζεται σε έναν παλιό χώρο τέλεσης κέλτικων δοξασιών. Τον 13ο αιώνα περικυκλώνεται από μια πρώτη οχύρωση. Το 1482, το φρούριο επενδύεται με ένα δεύτερο αμυντικό τείχος και την πύλη του Σέρενμπεργκ.

Από το 1253 ως το 1719, το φρούριο του Μαρίενμπεργκ αποτέλεσε την κατοικία των πριγκήπων-επισκόπων του Βύρτσμπουργκ. 

Στην διάρκεια της Εξέγερσης των Χωρικών, το κάστρο πολιορκείται από στρατιά 15.000 χωρικών που δεν κατορθώνουν να το καταλάβουν λόγω των αμυντικών τειχών και της απότομης πλαγιάς πάνω στην οποία είναι χτισμένο. Ο αρχηγός τους, Φλόριαν Γκάιερ πήγε στο Ρότενμπουργκ ομπ ντερ Τάουμπερ να βρει κανόνια για να προκαλέσει ρήγμα στο τείχος. Με το τέλος της σύγκρουσης, περισσότεροι από 8.000 χωρικοί σκοτώθηκαν ή τυφλώθηκαν υπό τις διαταγές του επισκόπου. Οι Ναζί ανέδειξαν τον ρόλο του Φλόριαν Γκάιερ 410 χρόνια αργότερα. Εκτιμούσαν το γεγονός πως ένας απλός άνθρωπος θυσιάστηκε για το ιδανικό του και πολέμησε ενάντια στην καθολική εκκλησία. 

Από το 1573, μετατρέπεται σε κάστρο αναγεννησιακού ρυθμού. Στη διάρκεια του Τριανταετούς Πολέμου, το 1631, οι Σουηδοί καταλαμβάνουν το φρούριο που ξαναχτίζεται σε μπαρόκ ρυθμό, με τους πρώτους κήπους σε μορφή εξώστη να κάνουν την εμφάνισή τους. 

Υπό τον πρίγκηπα-επίσκοπο Ιωάννη-Φίλιππου του Σένμπορν (1642-1673), χτίζονται άλλα κτίσματα και οχυρά.

Το φρούριο κατελήφθη αρκετές φορές στη συνέχεια, στη διάρκεια των Ναπολεόντειων Πολέμων και από τον πρωσικό στρατό το 1866. 

Φιλοξενεί σήμερα διάφορα μουσεία της πόλης του Βύρτσμπουργκ.


Image:Marienberg_wuerzburg.jpg|Το Φρούριο του Μαρίενμπεργκ 
Image:Wuerzburg_Cour_interieure_Marienberg.JPG|Εσωτερική αυλή του Φρουρίου του Μαρίενμπεργκ 
Image:Würzburg-1493.jpg|Το Μαρίενμπεργκ το 1493
Image:Würzburg Feste Marienberg Fürstengarten.jpg|Κήποι


## Εξωτερικός σύνδεσμος
* 
* Επίσημη ιστοσελίδα 

Μαριενμπεργκ Βυρτσμπουργκ
Κατηγορία:Βαυαρία
Ρωσοτουρκικός Πόλεμος (1828-1829)

Ο **Ρωσο-τουρκικός πόλεμος 1828-1829**, γνωστός στην Ελλάδα (κυρίως στο Βόρειο Έβρο) ως ***"Πρώτη Ρωσία"*** πυροδοτήθηκε από την ελληνική επανάσταση και ξέσπασε με την οργή του σουλτάνου για τη ρωσική συμμετοχή στη ναυμαχία του Ναυαρίνου κλείνοντας τα Δαρδανέλια για τα ρωσικά πλοία και ανακαλώντας τη σύμβαση του Άκκερμαν  του 1826.

## Οι συγκρούσεις

Τον Ιούνιο του 1828 οι κύριες ρωσικές δυνάμεις με επικεφαλής τον αυτοκράτορα  Νικόλαο Α΄ διέσχισαν τον  Δούναβη και προωθήθηκαν στην Δοβρουτσά.
Στη συνέχεια οι Ρώσοι πολιόρκησαν τρεις βασικές ακροπόλεις το Σούμεν, τη Βάρνα  και τη Σηλυβρία με τη βοήθεια του στόλου της Μαύρης Θάλασσας. Η πολιορκία του Σούμεν αποδείχθηκε πολύ πιο προβληματική, καθώς η ισχυρή  τουρκική δύναμη 40.000 ανδρών ήταν υπέρτερη των ρωσικών δυνάμεων. Επιπλέον οι Τούρκοι πέτυχαν να περιορίσουν τους Ρώσους από τις προμήθειές τους. Η έλλειψη τροφίμων και η αύξηση των ασθενειών είχαν προκαλέσει περισσότερους θανάτους από ό,τι οι εχθροπραξίες και καθώς πλησίαζε ο χειμώνας ο ρωσικός στρατός αναγκάστηκε να αφήσει το Σούμεν και να οχυρωθεί στην Βεσσαραβία. Στις 7 Μαΐου 60.000 στρατιώτες με επικεφαλής τον στρατάρχη Ντιέμπιτς (Diebitsch) διέσχισε τον Δούναβη και ξαναπολιόρκησε την Σηλυβρία. Μέσα σε μερικές εβδομάδες η Σηλυβρία έπεσε στα χέρια των Ρώσων (19 Ιουνίου). Μέχρι τις 28 Αυγούστου ο ρωσικός στρατός είχε προσεγγίσει σε απόσταση 68 χιλιομέτρων την Κωνσταντινούπολη, προκαλώντας πανικό στους δρόμους της πρωτεύουσας και διαπράττοντας μεγάλη λεηλασία και καταστροφές στην πορεία του.

## Επίλογος

Ο Σουλτάνος ​​δεν είχε άλλη επιλογή από το να διαμηνύσει για την ειρήνη, η οποία συνήφθη στην Αδριανούπολη στις 14 Σεπτεμβρίου 1829. Η Συνθήκη της Αδριανούπολης έδωσε στη Ρωσία το μεγαλύτερο μέρος της ανατολικής ακτής της Μαύρης Θάλασσας και τις εκβολές του Δούναβη. Η Τουρκία αναγνώρισε ρωσική κυριαρχία της Γεωργίας και τμήματα της σημερινής Αρμενίας, ενώ στη Σερβία παραχωρήθηκε αυτονομία και η Ρωσία είχε τη δυνατότητα να καταλάβει τη Μολδαβία και τη Βλαχία (εγγυάται την ευημερία τους και την πλήρη «ελευθερία του εμπορίου») μέχρις ότου η Τουρκία καταβάλει τις πολεμικές αποζημιώσεις. Η Μολδαβία και η Βλαχία παρέμειναν υπό ρωσική επικυριαρχία μέχρι το τέλος του Κριμαϊκού πολέμου.

Με τη συνθήκη της Αδριανούπολης αναγνωρίστηκε επίσης η ελληνική ανεξαρτησία απ' την Οθωμανική αυτοκρατορία. Χρόνια αργότερα (1853) ο Φρίντριχ Ένγκελς έγραψε σε άρθρο στη New York Tribune: "...ποιός έλυσε τελικά την έκβαση του αγώνα κατά την εξέγερση των Ελλήνων; Δεν ήταν ούτε η εξέγερση του Αλή Πασά ούτε η μάχη στο Ναυαρίνο ούτε ο γαλλικός στρατός στο Μοριά ούτε τα συνέδρια και τα πρωτόκολλα του Λονδίνου. Αλλά ήταν ο Ντιέμπιτς που εισέβαλε μέσω των Βαλκανίων στην πεδιάδα του Έβρου."

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ρωσοτουρκικοί πόλεμοι
Κατηγορία:Πόλεμοι της Οθωμανικής Αυτοκρατορίας
Κατηγορία:Πόλεμοι της Ρωσίας
Αθηνά και Μαρσύας (Αρχαιολογικά Μουσεία του Βερολίνου)

Το αγγείο βρέθηκε σε τάφο στην Βάρη της Αττικής και σήμερα φιλοξενείται στα Αρχαιολογικά Μουσεία του Βερολίνου. Είναι διακοσμημένο με αγγειογραφία που παριστάνει τον διαγωνισμό του Μαρσύα και της Αθηνάς. Η Αθηνά φοράει απλό χιτώνα και αιγίδα, καθώς και κράνος με ψηλό λοφίο. Έκανε ένα βήμα μπροστά και σταμάτησε απότομα. Κρατάει το δόρυ της στο αριστερό χέρι, ενώ με το δεξί ρίχνει το μουσικό όργανο του διαγωνισμού, τον δίαυλο, στο έδαφος. Ο αντίπαλός της, ο σάτυρος Μαρσύας πισωπατάει έντρομος. 
## Πηγές

* 

Κατηγορία:Εκθέματα στο Άλτες Μουζέουμ Βερολίνου
Ουμπέρτο Τζορντάνο

Ο **Ουμπέρτο Μενότι Μαρία Τζορντάνο** (ιταλ. *Umberto Menotti Maria Giordano*, 28 Αυγούστου 1867 – 12 Νοεμβρίου 1948) ήταν Ιταλός συνθέτης.

Ο Τζορντάνο γεννήθηκε στην πόλη Φότζα της Απουλίας. Καταγόταν από αστική οικογένεια. Ο πατέρας του ήταν φαρμακοποιός και καταγόταν από το Λέτσε, ενώ η μητέρα του καταγόταν από τη Νάπολη. Στην αρχή οι γονείς του αντετίθεντο στην επιθυμία του να ασχοληθεί με τη μουσική. Ωστόσο, μετά από δύο χρόνια βασικών σπουδών στη Φότζα, κέρδισε σε ηλικία 14 ετών υποτροφία για σπουδές στο Ωδείο του Σαν Πιέτρο α Μαϊέλα, στη Νάπολη, όπου και φοίτησε υπό τον Πάολο Σερράο.

Ήταν άριστος στα μαθήματα και δύο χρόνια πριν αποφοιτήσει έλαβε μέρος στο δεύτερο μουσικό διαγωνισμό του εκδοτικού οίκου Casa Sonzogno με τη μονόπρακτη όπερα, *Marina*. Αν και απέσυρε τη συμμετοχή του και το έργο χάθηκε, βοήθησε ωστόσο στη σύνθεση του πρώτου έργου που εκτελέσθηκε δημόσια, της όπερας *Mala Vita*, που ανήκει στο καλλιτεχνικο ρεύμα του βερισμού. Η πρεμιέρα έγινε στο Θέατρο Αρτζεντίνα της Ρώμης και η όπερα ξαναγράφηκε λίγα χρόνια αργότερα ως *Il Voto*. Η επόμενη όπερα ήταν η *Regina Diaz*, η οποία δε γνώρισε μεγάλη επιτυχία.

Στη συνέχεια μετακόμισε στο Μιλάνο, όπου έζησε το αποκορύφωμα της καριέρας του με τις όπερες *[[Αντρέα Σενιέ|Andrea Chénier]]*, *Fedora*, *Siberia*. Τα τελευταία έργα του δεν ήταν τόσο επιτυχημένα και δεν αναβιώνουν συχνά σήμερα. Πέθανε στο Μιλάνο στις 12 Νοεμβρίου 1948.

## Μελοδράματα

* *Marina* (1888) 
* *Mala Vita* (21 φεβρουαρίου 1892, Θέατρο Αρτζεντίνα, Ρώμη) 
* *Regina Diaz* (5 Μαρτίου 1894, Θέατρο Μερκαντάντε, Νάπολι)
* *Andrea Chénier* (28 Μαρτίου 1896, Σκάλα, Μιλάνο)
* *Fedora* (17 Νοεμβρίου 1898, Θέατρο Λίρικο, Μιλάνο)
* *Il Voto* (6 Σεπτεμβρίου 1902, Θέατρο Μπελίνι, Νάπολι)
* *Siberia* (19 Δεκεμβρίου 1903, Σκάλα, Μιλάνο)
* *Marcella* (9 Νοεμβρίου 1907, Θέατρο Λίρικο, Μιλανο)
* *Mese mariano* (17 Μαρτίου 1910, Θέατρο Μάσιμο, Παλέρμο)
* *Madame Sans-Gêne* (25 Ιανουαρίου 1915, Μετροπόλιταν, Νέα Υόρκη)
* *Giove a Pompei* (6 Ιουλίου 1921, Θέατρο Λα Παριόλα, Ρώμη)
* *La cena delle beffe* (20 Δεκεμβρίου 1924, Σκάλα, Μιλάνο)
* *Il re* (12 Ιανουαρίου 1929, Σκάλα, Μιλάνο)
* *La festa del Nilo* (ημιτελής)

## Παραπομπές


## Βιβλιογραφία
* 
* 

## Εξωτερικοί σύνδεσμοι

* Project Gutenberg's L'Illustration, No. 3245, 6 Mai 1905

Κατηγορία:Ιταλοί συνθέτες
Κατηγορία:Ιταλοί συνθέτες όπερας
Κατηγορία:Συνθέτες του Ρομαντισμού
Κατηγορία:Κλασικοί συνθέτες του 20ού αιώνα
Γκούσταβ Χίρσφελντ

Ο **Πάουλ Όσκαρ Γκούσταβ Χίρσφελντ** (γερμ. *Paul Oscar Gustav Hirschfeld*, 4 Νοεμβρίου 1847 - 1895) υπήρξε Γερμανός κλασικός αρχαιολόγος. Συνεργάστηκε με τον Ερνστ Κούρτιους τον οποίο και συνόδευσε σε περιηγήσεις και επιστημονικές αρχαιολογικές αποστολές. Διηύθυνε τις ανασκαφές στην Αρχαία Ολυμπία και δίδαξε ως καθηγητής πανεπιστημίου. Απεβίωσε σε μικρή ηλικία 47 ετών. Συγκαταλέγεται στους σημαντικότερους αρχαιολόγους του 19ου αιώνα.

## Ενδεικτική εργογραφία
* *Tituli statuariorum sculptorumque Graecorum cum prolegomenis*, Berlin 1871
* 
* *Über Kelainai-Apameia Kibotos*, Berlin 1875
* *Bericht über die Ergebnisse einer Bereisung Paphlagoniens*, Berlin 1882
* *Paphlagonische Felsengräber. Ein Beitrag zur Kunstgeschichte Kleinasiens, Berlin 1885
* *Die Felsenreliefs in Kleinasien und das Volk der Hittiter. Zweiter Beitrag zur Kunstgeschichte Kleinasiens*, Berlin 1887
* *Über die griechischen Grabschriften, welche Geldstrafen anordnen*, in: *Königsberger Studien* 1, 1887, S. 83–144
* *Inschriften aus dem Norden Kleinasiens, besonders aus Bithynien und Paphlagonien*, Berlin 1888
* *The collection of ancient Greek inscriptions in the British Museum, 4, 1: Knidos, Halikarnassos and Branchida*, Oxford 1893
* *Aus dem Orient'', Berlin 1897

## Παραπομπές


Κατηγορία:Γερμανοί αρχαιολόγοι
1767 Λάμπλαντ

μικρογραφία|3D μοντέλο του αστεροειδούς 1767 Λάμπλαντ
Ο **Λάμπλαντ (Lampland)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου καθηγητή Καρλ Ότο Λάμπλαντ (*Carl Otto Lampland*).

## Φυσικά χαρακτηριστικά
Η μέση διάμετρος του Λάμπλαντ εκτιμάται σε 48 χιλιόμετρα περίπου. Ο φασματικός τύπος του είναι **XC**.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαμπλαντ
Φραντς Λάχνερ

Ο **Φραντς Πολ Λάχνερ** (γερ. Franz Paul Lachner, 2 Απριλίου 1803 - 20 Ιανουαρίου 1890) ήταν Γερμανός συνθέτης και μαέστρος.
## Βιογραφία
Γεννήθηκε στην πόλη Ράιν αμ Λεχ της Βαυαρίας από μουσική οικογένεια. Ο πατέρας του ήταν ο οργανίστας της ενορίας. Μικρός έμαθε ο Λάχνερ πιάνο και εκκλησιαστικό όργανο. Το 1822 μετακομίζει στο Μόναχο και το 1824 στη Βιέννη, όπου γνωρίζει τον Σούμπερτ και τον Μπετόβεν. Το 1836, ο Λάχνερ είχε επιστρέψει στο Μόναχο, όπου και εξελίχθηκε σε σημαντικό συνθέτη. Αρχικά, ανέλαβε τη διεύθυνση της ορχήστρας της τοπικής όπερας. Στη συνέχεια η συνθετική  ανάπτυξη του ίδιου ανακόπηκε από την εμφάνιση του Βάγκνερ. Το 1865 κάνει αίτηση για συνταξιοδότηση. Το 1883 αναγορεύτηκε επίτιμος κάτοικος του Μονάχου. Επτά χρόνια αργότερα, στις 20 Ιανουαρίου 1890 πέθανε στο Μόναχο.

Αν και γνωστός σε όλη τη ζωή του ως μαέστρος, ο Λάχνερ έχει συνθέσει τέσσερις όπερες, οκτώ συμφωνίες, επτά ορχηστρικές σουίτες, οκτώ κομμάτια για τη θεία λειτουργία, πάνω από διακόσια τραγούδια καθώς και πολλά έργα για πιάνο και για μουσική δωματίου.

## Παραπομπές


## Βιβλιογραφία
* 

## Εξωτερικοί σύνδεσμοι
* 

Κατηγορία:Συνθέτες του Ρομαντισμού
Κατηγορία:Γερμανοί συνθέτες κλασικής μουσικής
Ναρσής

Ο **Ναρσής** ήταν ο έβδομος βασιλιάς της Περσίας από τη δυναστεία των Σασανιδών (293-302). Ήταν γιος του κορυφαίου Σασσανίδη βασιλιά της Περσίας Σαπώρη Α΄.

## Βιογραφία
Κατά τη βασιλεία του πατέρα του ο Ναρσής υπηρέτησε ως αντιβασιλέας του Σιστάν (Sistan), του Μπαλουχιστάν (Baluchistan) και του Σιντ (Sindh), πριν γίνει βασιλιάς έφερε τον τίτλο του Μεγάλου Βασιλέα της Αρμενίας. Ο Ναρσής καθαίρεσε τον αντιδημοφιλή βασιλέα μικρανεψιό του Βαράμη Γ΄ το 293 με την υποστήριξη των ευγενών. Η ιστορία της ανόδου του Ναρσή στην εξουσία περιγράφεται στην επιγραφή Paikuli. 

Στα χρόνια της βασιλείας του αυτοκράτορας της Ρωμαϊκής Αυτοκρατορίας ήταν ο Διοκλητιανός. Έπειτα από μάχες εναντίον του Διοκλητιανού και του Γαλέριου, με σκοπό την απόκτηση νέων εδαφών, ο Ναρσής ηττήθηκε στα Σάταλα το 298.

Μετά την ήττα του από τους Ρωμαίους και την ταπεινωτική συνθήκη παραιτήθηκε του θρόνου το 301 μ.Χ.. Τον διαδέχτηκε ο γιος του Ορμίσδας Β΄.

Κατηγορία:Πέρσες βασιλείς
Κατηγορία:Δυναστεία των Σασσανιδών
Μέλας ζωμός

Ο γνωστός, με την ονομασία, **</span>**, ήταν ένας ζωμός από αίμα χοιρινό και αποτελούσε την κύρια τροφή των Σπαρτιατών πολεμιστών.  Ο Πλούταρχος υποστηρίζει πως *«ανάμεσα στα πιάτα, αυτό που έχαιρε της μεγαλύτερης εκτίμησης ήταν ο μέλας ζωμός, μάλιστα σε τέτοιο σημείο που οι ηλικιωμένοι δεν αναζητούσαν καθόλου το κρέας. Το άφηναν για τους νεότερους και δειπνούσαν μονάχα με τον ζωμό που τους παρείχαν»*. Για τους υπόλοιπους Έλληνες πρόκειται για αξιοπερίεργο φαινόμενο. Ιδιαίτερα, οι Αθηναίοι, θεωρούσαν τη "βάφα", όπως ονομαζόταν αλλιώς, αηδιαστική τροφή και διακωμωδούσαν για το λόγο αυτό τους Σπαρτιάτες. *«Φυσικά και οι Σπαρτιάτες είναι οι γενναιότεροι ανάμεσα σε όλους»*, αστειεύεται ένας Συβαρίτης, *«ο οποιοσδήποτε λογικός άνθρωπος θα προτιμούσε να πεθάνει χίλιους θανάτους παρά να διάγει τόσο λιτό βίο»*. Το πιάτο αυτό αποτελούνταν από χοιρινό, αλάτι, ξίδι και αίμα. Συνοδευόταν από τη γνωστή μάζα, σύκα, τυρί και καμία φορά από θηράματα ή ψάρι. Ο Αιλιανός, συγγραφέας του 2ου και 3ου αιώνα μ.Χ., υποστηρίζει πως στους Λακεδαιμόνιους μάγειρες απαγορευόταν να προετοιμάζουν οτιδήποτε άλλο εκτός από κρέας.

## Παρασκευή Μέλανος Ζωμού
Έσφαζαν τον χοίρο και φρόντιζαν με μεγάλη επιμέλεια να μαζέψουν το αίμα του μέχρι ρανίδος. Το αίμα το ανακάτευαν με ξίδι για να μην πήξει. Κατόπιν τηγάνιζαν κρέας και λίπος και μέσα σ’ αυτό έριχναν νερό. Μόλις το νερό άρχιζε να βράζει ανακάτευαν μέσα σ’ αυτό αλεύρι κρίθινο και προσέθεταν λίγο-λίγο το αίμα με το ξύδι. Εν συνεχεία και ενώ συνέχιζε το βράσιμο έριχναν νερό ώστε να διατηρείται πάντα αραιά πηχτό, υδαρές. Όταν το παρασκεύασμα δεν απορροφούσε άλλο νερό σήμαινε πως είχε βράσει και ήταν κατάλληλο για σερβίρισμα. Το συνόδευαν με κριθαρένιο ψωμί.

## Παραπομπές


Κατηγορία:Αρχαίος βίος
Κατηγορία:Κουζίνα της αρχαίας Ελλάδας
Κατηγορία:Ελληνικές σούπες
Βαγγέλης Οικονόμου

Ο **Βαγγέλης Οικονόμου** (γεννημένος 18 Ιουλίου 1987) είναι Έλληνας ποδοσφαιριστής, ο οποίος αγωνίζεται ως αμυντικός για τον Βόλο ΝΠΣ.

## Σταδιοδρομία
Αγωνίζεται ως αριστερός και κεντρικός αμυντικός. Ξεκίνησε την ερασιτεχνική σταδιοδρομία του, όντας νεαρός, στην τοπική ομάδα της Κορίνθου.

### Ιωνικός 2005-2009
Το 2005 ο Ιωνικός αποκτά τα δικαιώματά του, και υπογράφει μαζί του επαγγελματικό συμβόλαιο. Για να αποκτήσει εμπειρίες βασικού, δόθηκε δανεικός σε Θύελλα Πατρών το 2006 και Άγιο Δημήτριο το 2007. Τις σεζόν 2007-08 και 2008-09 κερδίζει θέση βασικού στο ρόστερ του Ιωνικού και το ταλέντο του γίνεται αντιληπτό και από άλλες ομάδες.

### Καβάλα 2009-2011
Μετά τις καλές του εμφανίσεις στη Νίκαια, παίρνει μεταγραφή στην Καβάλα το 2009 και την πρώτη του χρονιά είναι αναπληρωματικός. Όμως τη σεζόν 2010-11, καταφέρνει να κερδίσει τη φανέλα του βασικού.

### Ατρόμητος 2011-2013
Το 2011 μένει ελεύθερος αφού η Καβάλα υποβιβάζεται, λόγω του σκανδάλου των στημένων αγώνων. Επόμενος σταθμός της καριέρας του γίνεται ο Ατρόμητος. Με την ομάδα του Περιστερίου, έφτασε στον τελικό του Κυπέλλου Ελλάδος του 2012.

### Βέροια 2013-2014
Τον Αύγουστο το 2013 υπογράφει μονοετές συμβόλαιο με την Βέροια.

### Ρος Κάουντι ΦΚ 2014
Μετά τη Βέροια έφυγε από την Ελλάδα για λογαριασμό της Ρος Κάουντι καθώς έκανε 15 συμμετοχές.

### Πανιώνιος 2014-2017
Το 2014 ο Βαγγέλης Οικονόμου επέστρεψε στην Ελλάδα και έκλεισε συμφωνία με τον Πανιώνιο. Έφτασε τις 106 συμμετοχές καθώς έβαλε 5 γκολ. Τον Γενάρη του 2018 έμεινε ελεύθερος.

### Παναθηναϊκός 2017-2020
Τον Γενάρη του 2018 έκλεισε συμφωνία με τον Παναθηναϊκό για 2,5 χρόνια.

### Βόλος 2020-
Τον Γενάρη του 2020 πήγε στον Βόλο ως ελεύθερος απ τον Παναθηναϊκό.

## Εθνική Ελλάδος
Ο Οικονόμου είναι διεθνής με την Εθνική Ελπίδων με την οποία αγωνίστηκε από το 2007 ως το 2009.

## Πηγές

* Προφίλ στο atromitosfc.gr
* Το προφίλ του στο onsports.gr
* Το προφίλ του στο insports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Θύελλας Πατρών
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Ρος Κάουντι ΦΚ
Κατηγορία:Ποδοσφαιριστές Π.Α.Ο. Αγίου Δημητρίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Πρέμιερ Λιγκ Σκωτίας
Τάσος Καραμάνος

Ο **Αναστάσιος (Τάσος) Καραμάνος** (Ασπρόπυργος Αττικής, 21 Σεπτεμβρίου 1990) είναι Έλληνας ποδοσφαιριστής, ο οποίος αγωνίζεται ως κεντρικός επιθετικός για τη Λαμία.

## Σταδιοδρομία
### Σε συλλογικό επίπεδο
Ξεκίνησε τη σταδιοδρομία του στην ερασιτεχνική ομάδα του Ασπρόπυργου. Το 2009 μεταγράφηκε στην ομάδα της 4ης εθνικής κατηγορίας, τον Αστέρα Μαγούλας και κατέκτησε το τρόπαιο ερασιτεχνών το 2011.

Το καλοκαίρι του 2011, μετά τις εξαιρετικές εμφανίσεις του, ο Ατρόμητος Αθηνών υπέγραψε συμβόλαιο μαζί του. Έκανε το ντεμπούτο του στην Α' Εθνική, στις 20 Νοεμβρίου. Κορυφαία στιγμή της παρουσίας του στην ομάδα των δυτικών προαστίων, η συμμετοχή του στον τελικό κυπέλλου Ελλάδος του 2012.

Το καλοκαίρι του 2014 αποκτήθηκε από τον Ολυμπιακό, παρέμεινε όμως ως δανεικός στην ομάδα του Περιστερίου για μία ακόμη περίοδο. Την επόμενη χρονιά παραχωρήθηκε ξανά ως δανεικός στον Πανιώνιο.

Το καλοκαίρι του 2016 δόθηκε για τρίτη συνεχή χρονιά ως δανεικός, στην πορτογαλική Φεϊρένσε, ενώ το επόμενο στην επίσης πορτογαλική Ρίο Άβε.

### Στις εθνικές ομάδες
Ο Τάσος Καραμάνος υπήρξε διεθνής με την εθνική Ελπίδων από το 2011 έως το 2013.

## Παραπομπές


## Πηγές

* Ο Τάσος Καραμάνος στο soccerway
* Το προφίλ του Τάσου Καραμάνου στο transfermarkt
* Προφίλ στο onsports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Αστέρα Μαγούλας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές ΠΑΣ Λαμίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Ματίας Ιγκλέσιας

Ο **Γουόλτερ Ματίας Ιγκλέσιας** (*Walter Matías Iglesias*, ισπανική προφορά ΔΦΑ: *walteɾ maˈti.as iˈɣlesjas*, γεννημένος στις 18 Απριλίου 1985) είναι Αργεντινός ποδοσφαιριστής, ο οποίος αγωνίζεται ως αμυντικός μέσος για τον Αστέρα Τρίπολης.

## Σταδιοδρομία
Ξεκίνησε τη σταδιοδρομία του στην Αργεντινή με την Άντες Τγιέρες Σπορτ Κλουμπ. Το 2004, μεταγράφηκε στην Ατλέτικο Μαδρίτης, όπου αγωνίστηκε μόνο στη Β' ομάδα, καθώς και στην U21.

### Λάρισα
Τον Αύγουστο του 2007, η Λάρισα απέκτησε το 50% των δικαιωμάτων του από την ισπανική ομάδα και έπειτα από λίγους μήνες στη θεσσαλική ομάδα, κέρδισε θέση βασικού. Οι εμφανίσεις του στο ελληνικό πρωτάθλημα κέντρισαν το ενδιαφέρον μεγάλων ομάδων, όμως παρέμεινε στους «βυσσινί» μέχρι το τέλος του 2011.

### Ατρόμητος
Τον Ιανουάριο του 2012, ο Ατρόμητος απέκτησε τον Αργεντινό, ο οποίος με την ομάδα του Περιστερίου έγινε βασικός σχεδόν με το ντεμπούτο του. Κορυφαία του στιγμή, ήταν όταν αγωνίστηκε στον τελικό του κυπέλλου Ελλάδας το 2012, σημειώνοντας το μοναδικό γκολ της ομάδας του.

### Τσανγκτσούν Γιατάι ΦΚ
Τον Ιανουάριο του 2014, εντάχθηκε με μεταγραφή στην κινεζική Τσανγκτσούν Γιατάι, για το ποσό των 450.000 ευρώ, υπογράφοντας μονοετές συμβόλαιο (με επιλογή για ακόμη ένα έτος).

### Αστέρας Τρίπολης
Έναν χρόνο αργότερα, τον Ιανουάριο του 2015, επέστρεψε στο ελληνικό πρωτάθλημα για λογαριασμό του Αστέρα Τρίπολης. 

## Παραπομπές


## Πηγές

* https://archive.today/20130702041046/www.atromitosfc.gr/players/iglesias
* https://web.archive.org/web/20120607212018/http://www.onsports.gr/onstats/soccer/team/36-Atromitos-Athinon

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Τσανγκτσούν Γιατάι ΦΚ
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Αστέρα Τρίπολης
Ντένις Έπσταϊν

Ο **Ντένις Έπσταϊν** (Κολωνία, 2 Ιουλίου 1986) είναι Γερμανός παλαίμαχος ποδοσφαιριστής.

## Καριέρα
Ο Έπσταϊν έχει αγωνιστεί σε ακαδημίες της Μπάγερ Λεβερκούζεν, της Φορτούνα Κολωνίας και της ΦΚ Κολωνίας. Αγωνίζεται στα αριστερά, ως εξτρέμ, ως μέσος και περιστασιακά, ως αριστερός μπακ.

### Γερμανικό πρωτάθλημα
Η επαγγελματική του καριέρα ξεκίνησε το 2005. Έπαιξε αρκετά παιχνίδια στην Κολωνία, αλλά κρίθηκε πως πρέπει να δοθεί δανεικός στη Ροτ-Βάις Έσσεν. Το 2007 μεταγράφεται στην Όφφενμπαχ, όπου μένει για μια σεζόν.

### [[Ηρακλής Θεσσαλονίκης (ποδόσφαιρο ανδρών)|Ηρακλής]]
Το καλοκαίρι του 2008 ο Ηρακλής απέκτησε τον ποδοσφαιριστή. Έμεινε στην Θεσσαλονίκη για δύο σεζόν. Κάνοντας εξαιρετικές εμφανίσεις προσελκύει το ενδιαφέρον πολλών μεγάλων ομάδων της Ελλάδας.

### [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]] - [[Α.Ο. Κέρκυρα|Κέρκυρα]]
Το καλοκαίρι του 2010 ο Ολυμπιακός απέκτησε τα δικαιώματά του. Ο Γερμανός δεν κατάφερε να κερδίσει θέση στο ρόστερ της ομάδας του Πειραιά και δόθηκε αμέσως δανεικός στην Κέρκυρα, όπου έκανε εξαιρετικές εμφανίσεις και με την βοήθειά του οι Φαίακες έμειναν στην μεγάλη κατηγορία.

### [[Α.Π.Σ. Ατρόμητος Αθηνών|Ατρόμητος]]
Το καλοκαίρι του 2011 έμεινε ελεύθερος. Ο Ατρόμητος με αστραπιαίες κινήσεις τον απέκτησε. Στο Περιστέρι έγινε βασικός από την αρχή, ενώ έπαιξε και στον τελικό Κυπέλλου Ελλάδος του 2012. Ο Έπσταϊν ήταν ο δεύτερος παίκτης που σκόραρε για τον Ατρόμητο στις διεθνείς διοργανώσεις. Η σεζόν 2012/13, δεν ήταν ιδιαίτερα καλή για τον Γερμανό μέσο, που μετά από μέτριες εμφανίσεις, αποδεσμεύτηκε τον Ιανουάριο του 2013 από τον Ατρόμητο.

### Φραγκφούρτη
Ο Έπσταϊν για την σεζόν 2013/14 και για τα επόμενα 3 χρόνια, συμφώνησε να αγωνίζεται με την ΦΣΦ Φραγκφούρτης στη δεύτερη κατηγορία της Γερμανίας.

## Πηγές

* https://archive.today/20130702045233/www.atromitosfc.gr/players/epstein
* https://web.archive.org/web/20120607212018/http://www.onsports.gr/onstats/soccer/team/36-Atromitos-Athinon


Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ατρόμητου Αθηνών
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ροτ-Βάις Έσσεν
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Κίκερς Όφφενμπαχ
Κατηγορία:Ποδοσφαιριστές ΦΣΦ Φραγκφούρτης
Κατηγορία:Ποδοσφαιριστές ΠΑΣ Λαμίας
Κατηγορία:Ξένοι ποδοσφαιριστές στην Ελλάδα
Κατηγορία:Γερμανοί ποδοσφαιριστές στο εξωτερικό
Επαρχία Γκουανακάστε

Η **Επαρχία Γκουανακάστε** (ισπανικά: *Provincia de Guanacaste*) είναι μια επαρχία της Κόστα Ρίκα. Έχει έκταση 10.140,7 τ.χλμ. και πληθυσμό 264.274 κατοίκων (2007). Πρωτεύουσα είναι η Λιμπέρια. Άλλες σημαντικές πόλεις είναι η Κάνιας και η Νικόγια.

## Γεωγραφία
Η Επαρχία Γκουανακάστε βρίσκεται στα βορειοδυτικά της Κόστα Ρίκα. Συνορεύει στα ανατολικά με την Αλαχουέλα και στα νοτιοανατολικά και νοτιοδυτικά με την Πουνταρένας. Έχει έκταση 10.140,7 τ.χλμ.. Είναι σε έκταση η δεύτερη μεγαλύτερη επαρχία της Κόστα Ρίκα μετά την Πουνταρένας.

## Πόλεις
Οι τρεις μεγαλύτερες πόλεις είναι η Λιμπέρια, Κάνιας και η Νικόγια. Άλλες πόλεις είναι η Σάντα Κρους, η Μπαγάσες, η Φιλαδέλφια, η Λας Χούντας, η Τιλαράν, η Καρμόνα, η Λα Κρους και η Οχάντσα.

## Καντόνια
Η Επαρχία Γκουανακάστε διαιρείται σε 11 καντόνια:

Καντόνι (πρωτεύουσα)
* Αμπανγκάρες (Λας Χούντας)
* Κάνιας (Κάνιας)
* Καρρίγιο (Φιλαδέλφια)
* Λα Κρους (Λα Κρους)
* Σάντα Κρους (Σάντα Κρους)
* Λιμπέρια (Λιμπέρια)
* Μπαγάσες (Μπαγάσες)
* Νανταγιούρε (Καρμόνα)
* Νικόγια (Νικόγια)
* Τιλαράν (Τιλαράν)
* Οχάντσα (Οχάντσα)

## Δημογραφία
Η Επαρχία Γκουανακάστε είχε, σύμφωνα με την απογραφή του 2007, 264.274 κατοίκους. Είναι σε πληθυσμό η μικρότερη επαρχία της Κόστα Ρίκα μετά τη Σαν Χοσέ. Έχει πυκνότητα 26.1 κατοίκων ανά τετραγωνικό χιλιόμετρο. Είναι κατά πυκνότητα η δεύτερη μικρότερη επαρχία της Κόστα Ρίκα  μετά τη Σαν Χοσέ.

## Δείτε επίσης
*Επαρχίες της Κόστα Ρίκα

## Παραπομπές


## Εξωτερικοί σύνδεσμοι

* Φωτογραφίες της Επαρχίας Γκουανακάστε
Λιμπέρια

Η **Λιμπέρια** (ισπανικά: Liberia) είναι μια πόλη της Κόστα Ρίκα. Είναι η πρωτεύουσα της Επαρχίας Γκουανακάστε. Έχει πληθυσμό 39.242 κατοίκων. Βρίσκεται 215 χιλιόμετρα βορειοδυτικά από την πρωτεύουσα Σαν Χοσέ.

## Γεωγραφία

Η Λιμπέρια βρίσκεται βορειοδυτικά της Κόστα Ρίκα και κεντρικά της Επαρχίας Γκουανακάστε. 

### Κλίμα
Το κλίμα της Λιμπέρια είναι τροπικό. 

## Δημογραφία
Η Λιμπέρια είχε σύμφωνα με την απογραφή του 2006 39.242 κατοίκους.

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* Λιμπέρια

Κατηγορία:Πόλεις της Κόστα Ρίκα
Κατηγορία:Επαρχία Γκουανακάστε
Παναγιώτης Μπάλλας

Ο **Παναγιώτης Μπάλλας** (Καρδίτσα, 6 Σεπτεμβρίου 1993) είναι Έλληνας ποδοσφαιριστής, ο οποίος αγωνίζεται στον χώρο του κέντρου κυρίως ως ανασταλτικός μέσος. Απο τον Σεπτέμβριο του 2020 αγωνίζεται στον Απόλλωνα Λάρισας.

## Καριέρα
### Σε συλλογικό επίπεδο
Ξεκίνησε το ποδόσφαιρο από νεαρή ηλικία στην Ακαδημία Ελπίδες Καρδίτσας. Το 2008 ο Ατρόμητος απέκτησε τα δικαιώματά του και εντάχθηκε στις ακαδημίες του συλλόγου, ενώ το 2010 υπέγραψε επαγγελματικό συμβόλαιο με την ομάδα του Περιστερίου. Το ντεμπούτο του πραγματοποιήθηκε στις 17 Απριλίου 2010 σε αγώνα εναντίον της Καβάλας για την τελευταία αγωνιστική της περιόδου 2010-11. Την περίοδο 2011-12 πήρε θέση στο αρχικό σχήμα της ομάδας σε πολλούς αγώνες αποδεικνύοντας το ταλέντο του. Με τον Ατρόμητο έχει φτάσει σε δύο τελικούς κυπέλλου Ελλάδας, το 2011 και το 2012.

Το καλοκαίρι του 2016 αποχώρησε ως ελεύθερος και εντάχθηκε στη γερμανική Σόνενχοφ Γκροσάσπαχ, όμως δεν πήρε χρόνο συμμετοχής με αποτέλεσμα τον Ιανουάριο του 2017 να επιστρέψει στην Ελλάδα για λογαριασμό του Πανιωνίου.

Τον Σεπτέμβριο του 2017 υπέγραψε τριετές συμβόλαιο συνεργασίας με την ΑΕ Λάρισας.

Το καλοκαίρι του 2020 υπέγραψε στον Απόλλωνα Λάρισας ως ελεύθερος.

### Στις εθνικές ομάδες
Υπήρξε διεθνής με την εθνική Νέων από το 2011 έως το 2012, με την οποία το καλοκαίρι του 2012, συμμετείχε στο ευρωπαϊκό πρωτάθλημα (Κ-19) και κατάφερε να φθάσει στον τελικό του θεσμού, όπου ηττήθηκε 1-0 από την Ισπανία, κατακτώντας τη δεύτερη θέση και το ασημένιο μετάλλιο, με τον Μπάλλα να αγωνίζεται βασικός σε όλους τους αγώνες. Υπήρξε μέλος και της εθνικής Κ-20 που συμμετείχε στο Παγκόσμιο Κύπελλο Νέων (Κ-20) το 2013, από το 2012 μέχρι το 2014, ήταν διεθνής με την εθνική Ελπίδων, με την οποία έκανε ντεμπούτο στις 15 Αυγούστου 2012, στον νικηφόρο αγώνα (2-0) εναντίον της Πολωνίας (Κ-21).

## Παραπομπές


## Πηγές

* Προφίλ στο tranfermarkt.co.uk
* Προφίλ στο soccerway.com
* Προφίλ στο onsports.gr
* Προφίλ στο sport.gr
* Προφίλ στο insports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Ε. Λάρισας
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΣΓ Σόνενχοφ Γκροσάσπαχ
Κατηγορία:Ποδοσφαιριστές Απόλλων Λάρισας
Ορέστης και Ερινύες (Γκυστάβ Μορώ)

Ο **Ορέστης και Ερινύες** είναι πίνακας του Γάλλου ζωγράφου Γκυστάβ Μορώ. Το έργο αυτό που καταλέγεται στο καλλιτεχνικό ρεύμα του συμβολισμού είναι μυθολογικού περιεχομένου με θέμα τον αρχαίο Ελληνικό μύθο του Ορέστη.

Κατηγορία:Πίνακες του Γκυστάβ Μορώ
Κάνιας

Η **Κάνιας** (ισπανικά: Cañas) είναι πόλη της Κόστα Ρίκα. Ανήκει στην Επαρχία Γκουανακάστε. Έχει πληθυσμό 18.798 κατοίκων. 

## Γεωγραφία

Η Κάνιας βρίσκεται στη βορειοδυτική Κόστα Ρίκα και νοτιοανατολικά της Επαρχίας Γκουανακάστε. Βρίσκεται νοτιοδυτικά της Τιλαράν και της Λομβαρδίας και νοτιοανατολικά της Μαγάσες.

### Κλίμα
Το κλίμα της Κάνιας είναι τροπικό. 

## Δημογραφία
Η Κάνιας είχε σύμφωνα με την απογραφή του 2006 18.798 κατοίκους.

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* Κάνιας

Κατηγορία:Πόλεις της Κόστα Ρίκα
Κατηγορία:Επαρχία Γκουανακάστε
Ερυθρόμορφος κρατήρας του Ορέστη (Αρχαιολογικό Μουσείο της Νάπολης)

Ο **ερυθρόμορφος κρατήρας του Ορέστη** που φιλοξενείται στο Αρχαιολογικό Μουσείο της Νάπολης είναι έργο αρχαίας Ελληνικής τέχνης από την Απουλία.
## Περιγραφή
Ως κρατήρας χρησίμευσε για την ανάμειξη κρασιού με νερό πριν σερβιριστεί. Είναι διακοσμημένος με ερυθρόμορφες αγγειογραφίες, ζωγραφισμένες με επιπλέον λευκό και κόκκινο χρώμα. Στο καπάκι του εικονίζεται μια γυναίκα που παίζει βάρβιτο. 
### Ο Ορέστης στο Μαντείο των Δελφών
Η αγγειογραφία έχει θέμα την προσφυγή του Ορέστη στο Μαντείο των Δελφών, όπου ζήτησε χρησμό. Η σκηνή είναι εμπνευσμένη από την τραγωδία Ευμενίδες του Αισχύλου. Το εσωτερικό του ιερού υποδηλώνεται από τα αρχιτεκτονικά χαρακτηριστικά, δηλαδή τους λευκούς κίονες που στηρίζουν το επιστύλιο, αλλά και από τα ιερά σκεύη, δηλαδή τους δύο χρυσούς τρίποδες και τον ομφαλό. Μια μελανόμορφη Ερινύα εισδύσει στο ιερό από αριστερά. Η ιέρεια Πυθία τρομαγμένη από την φρίκη τρέπεται σε φυγή, ενώ ο θεός Απόλλων αρπάζει το τόξο του για να υπερασπίσει το ναό. Η Άρτεμις και αυτή πάνοπλη με δύο ακόντια τίθεται σε εγρήγορση για να βοηθήσει τον Απόλλωνα. Ο Ορέστης βρίσκει καταφύγιο στην επαφή του με τον ιερό ομφαλό.

## Πηγές
* 

## Εξωτερικοί σύνδεσμοι

* παρουσίαση του αγγείου 

Κατηγορία:Κρατήρας
Χερσόνησος Νικόγια

thumb|right|250px|Δορυφορική εικόνα της Χερσονήσου της Νικόγια

Η **Χερσόνησος Νικόγια** (ισπανικά: Península de Nicoya) είναι μια χερσόνησος της Κόστα Ρίκα. Ανήκει στην Επαρχία Γκουανακάστε, το νότιο όμως τμήμα της ανήκει στην Επαρχία Πουνταρένας. Πήρε το όνομά της από την πόλη Νικόγια. Βρίσκεται σε συντεταγμένες . 

## Γεωγραφία
Η Χερσόνησος Νικόγια βρίσκεται βορειοδυτικά της Κόστα Ρίκα, σε συντεταγμένες . Το βόρειο και το κεντρικό μέρος της ανήκει στην Επαρχία Γκουανακάστε και το νότιο στην Πουνταρένας. Στα δυτικά, στα νότια και στα ανατολικά βρέχεται  από τον Ειρηνικό Ωκεανό. Έχει μήκος 121 χιλιόμετρα (75 μίλια). Ο κόλπος ανάμεσα στη Χερσόνησο και την Κόστα Ρίκα λέγεται Κόλπος Κολοράδο και ο κόλπος ανάμεσα στο νοτιο μέρος της αι στην Επαρχία Πουνταρένας λέγεται Κόλπος Νικόγια. Ο Κόλπος Κολοράδο συμπεριλαμβάνει το νησί Ίσλα δε Τσίρα, ενώ ο κόλπος Νικόγια τα νησιά Ίσλα Σαν Λούκας, Ίσλα Μουέτρος, Ίσλα Πάχαρος, Ίσλα Κομέρσιο, Ίσλα Σέδρος, Ίσλα Νεγρίτος, Ίσλα Αλκατράς, Ίσλα Τολίνγκα, Ίσλα Μπεχούκο, Ίσλα Καμπάγιο και Ίσλα Βενάδο. Το νότιο μέρος της Χερσονήσου έχει διάφορους μικρούς κολπίσκους, όπως ο Μπαΐα δε Πακέρα, ο Μπαγιένα και ο Κουρού.

## Πόλεις που βρίσκονται στη Χερσόνησο
### Επαρχία Γκουανακάστε
* Κάμας
* Κογιότε
* Μανσιόν
* Μαπρμπέγια
* Μπόκα δελ Νοσάρα
* Νικόγια
* Πάσο Όντο
* Πουέρτο Καρίγιο
* Πουέρτο Σαν Χουανίγιο
* Σαν Μιγκέλ
* Σαν Πάμπλο
* Σάντα Κρους
* Σάντα Ρίτα
* Οχάντσα
* Χουνκιγιάλ

### Επαρχία Πουνταρένας
* Κάρμεν
* Κάμπο Μπλάνκο
* Καμπούγια
* Κεσέρα
* Κόμπανο
* Κουρού
* Μαλ Παΐς
* Μοντεζούμα
* Πακέρα
* Πόσα Κολοράδο
* Ταμπόρ
* Σάντα Λουσία
* Σάντα Τερέσα

## Καντόνια
Στη Χερσόνησο Νικόγια βρίσκονται 5 καντόνια: τα τέσσερα ανήκουν στην Επαρχία Γκουανακάστε και το άλλο στην Πουνταρένας.

Αυτό που ανήκει στην Πουνταρένας είναι το κεντρικό μέρος του καντονιού Πουνταρένας. Αυτά που ανήκουν στην Γκουανακάστε είναι το Νικόγια, το Σάντα Κρους, το Καρίγιο και το Οχάντσα.

## Δείτε επίσης
* Νικόγια

## Παραπομπές


## Εξωτερικοί σύνδεσμοι
* Χάρτης της Χερσονήσου της Νικόγια
* της Χερσονήσου της Νικόγια

ν
Κατηγορία:Επαρχία Γκουανακάστε
Κατηγορία:Επαρχία Πουνταρένας
Renault 21

Το **Renault 21** ήταν ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Μάρτιο του 1986 έως τον Δεκέμβριο του 1994, αν και η παραγωγή της έκδοσης station wagon έφτασε έως τον Δεκέμβριο του 1995. Το μοντέλο σημείωσε μεγάλη εμπορική επιτυχία, με την συνολική διεθνή παραγωγή του να φτάνει τα 2.096.311 αντίτυπα. Αντικατέστησε το Renault 18 και τελικώς αντικαταστάθηκε στα τέλη του 1993 από το Renault Laguna πρώτης γενιάς.

## Άλλες ονομασίες
thumb|left|Renault 21 TXI 2.0 λίτρων.

Τα αντίτυπα εξαγωγής στη Βόρεια Αμερική διατέθηκαν αρχικά μέσω του κοινού δικτύου των αντιπροσώπων της American Motors (AMC) και της Renault, και με την ονομασία **Renault Medallion**, όλα με τον κορυφαίο κινητήρα 2.2 λίτρων βενζίνης. Τον Αύγουστο του 1987 όμως, η Chrysler εξαγόρασε την American Motors και δημιούργησε την νέα εταιρεία Eagle. Μετά από αυτό, συνέχισε να εισάγει το Renault 21 έως το 1989, αλλά με το σήμα της εταιρείας αυτής, ως **Eagle Medallion**.

## Εκδοχές αμαξώματος

Η στάνταρ εκδοχή του Renault 21 ήταν 4-πορτο σεντάν, το οποίο κυκλοφόρησε στην αγορά για πρώτη φορά τον Μάρτιο του 1986, ως ο επίσημος διάδοχος του επιτυχημένου Renault 18 και διατήρησε την υψηλή δημοτικότητα του προκατόχου του. Τον Ιούνιο του 1986, προστέθηκε ένα 5-πορτο 7-θέσιο station wagon, το **21 Nevada**, που ειδικότερα στο Ηνωμένο Βασίλειο κυκλοφόρησε ως **21 Savanna**.
thumb|left|Renault 21 εκδοχής liftback.

Τον Μάιο του 1989, όλη η παλέτα των εκδόσεων του 21 έλαβε μια έντονη αισθητική ανανέωση, που του προσέδωσε μια εξωτερική εμφάνιση παρόμοια με αυτήν του μεγαλύτερου Renault 25. Τότε ακριβώς, προστέθηκε στην παλέτα και μια εκδοχή 5-πορτη liftback, που είχε μάλιστα καλύτερη εμπορική πορεία στη Γαλλία από το σεντάν, καθώς και μια σπορ έκδοση 2.0 λίτρων Turbo.

## Αναφορές


## Βιβλιογραφία
* Revue Technique Automobile n°710, Renault 21 1.7 - 2.0 essence sauf turbo.
* Revue Technique Automobile n°487, Renault 21 et Nevada Diesel.

## Εξωτερικοί σύνδεσμοι

* Ιστορία και τεχνικά χαρακτηριστικά του Renault 21 (στα αγγλικά)
* Autoweb France - Γαλλική ιστοσελίδα με τα τεχνικά χαρακτηριστικά του Renault 21 και όλων των μοντέλων της Renault

21
Κατηγορία:Μεσαία αυτοκίνητα
Κατηγορία:Γαλλικά αυτοκίνητα
Γλώσσα Γιορούμπα

**Γιορούμπα** ονομάζεται η γλώσσα που ομιλείται από 20 εκατομμύρια ανθρώπους σε ορισμένες περιοχές της Νιγηρίας, του Τόγκου και του Μπενίν. Ανήκει στη γλωσσική οικογένεια των Νιγηροκογκολέζικων γλωσσών, στην υποοικογένεια των Ατλαντικοκογκολέζικων γλωσσών, στην ομάδα Βολτονιγηρικών γλωσσών και στην υποομάδα Γιορουμποειδών γλωσσών.  

## Εξωτερικοί σύνδεσμοι

Γ
Γ
Γ
Κατηγορία:Γλώσσες της Τζαμάικας
Κατηγορία:Γλώσσες του Τόγκο
Ευάγγελος Σπανός

Ο **Ευάγγελος Σπανός** ήταν οπλαρχηγός της Ελληνικής Επανάστασης του 1821 από τη Χρούπιστα (Άργος Ορεστικό) περιφερειακής ενότητας Καστοριάς. 
## Βιογραφικά στοιχεία
Ο Ευάγγελος Σπανός γεννήθηκε στα τέλη του 18ου αιώνα στη Χρούπιστα (Άργος Ορεστικό) περιφερειακής ενότητας Καστοριάς. Ο Ευάγελος Σπανός ήταν ράφτης στη Χρούπιστα (Άργος Ορεστικό). Κατά την Ελληνική Επανάσταση του 1821, η Χρούπιστα (Άργος Ορεστικό) ξεσηκώθηκε και ο ίδιος έγινε αρχηγός των επαναστατικών δυνάμεων. Σκοτώθηκε σε συμπλοκές με τους Τούρκους και στη συνέχεια την αρχηγία των επαναστατών ανέλαβε ο μικρότερος αδελφός του Στέργιος.
## Αναφορές


Κατηγορία:Αγωνιστές του 1821
Μαρία Σπανού

Η **Μαρία Σπανού** ή ***Σπανομαρία*** ήταν οπλαρχηγός της Ελληνικής Επανάστασης του 1821 από τη Χρούπιστα (Άργος Ορεστικό) περιφερειακής ενότητας Καστοριάς. 

## Βιογραφικά στοιχεία

Η Μαρία Σπανού γεννήθηκε στα τέλη του 18ου αιώνα στη Χρούπιστα (σημερινό Άργος Ορεστικό) της Καστοριάς και κατάγονταν από παλιά οικογένεια που ασχολούνταν με τη ραπτική. Κατά την Ελληνική Επανάσταση του 1821, η Χρούπιστα ξεσηκώθηκε και ο μεγαλύτερος αδελφός της Ευάγγελος έγινε αρχηγός των επαναστατικών δυνάμεων. Όταν σκοτώθηκε ο Ευάγγελος, ο άλλος αδελφός της Στέργιος ανέλαβε την αρχηγία των ενόπλων δυνάμεων των επαναστατών. Στη συνέχεια σκοτώθηκε και αυτός σε συμπλοκές με τους Τούρκους και τελικά ανέλαβε την αρχηγία η ίδια η Μαρία. Πολέμησε τους Τούρκους στην περιοχή της Ορεστίδας και Καστοριάς, αλλά η επανάσταση της περιοχής ήταν καταδικασμένη να αποτύχει, καθώς δεν υπήρχε βοήθεια από πουθενά αφενός, και αφετέρου η μεγάλη ευημερία της πόλης της Καστοριάς τότε, ήταν αποτρεπτικός παράγοντας για τους κατοίκους της που δεν επιθυμούσαν να την διακινδυνεύσουν, μεταφέροντας την εξέγερση εντός της πόλης. Μετά την αποτυχία της επανάστασης στην περιοχή, η *Σπανομαρία* όπως έμεινε γνωστή, προσέφυγε με όλη την οικογένεια Σπανού (που πήρε το επώνυμο Σπανομαρία πλέον) στη Νιγρίτα, όπου διασώθηκε

## Αναφορές


Κατηγορία:Οπλαρχηγοί του 1821
Κατηγορία:Αγωνίστριες του 1821
Σεμπαστιάν Γκαρσία

Ο **Μιγκέλ Σεμπαστιάν "Πίτου" Γκαρσία**, (ισπανικά: Miguel Sebastián García, γεννημένος στις 27 Ιανουαρίου 1984) είναι Αργεντίνος παλαίμαχος ποδοσφαιριστής, ο οποίος αγωνιζόταν ως μέσος.

## Σταδιοδρομία
Αγωνίζεται στον χώρο του κέντρου, ως οργανωτικός ή επιτελικός μέσος. Ξεκίνησε τη σταδιοδρομία του στην ομάδα της πόλης του, την Ουνιόν ντε Σάντα Φε. Εκεί έπαιξε για δύο σεζόν, το 2004 και το 2005. Μετέπειτα το 2006, δόθηκε δανεικός στην Κλουμπ Ντεπορτίβο Παλεστίνο.

### Ηρακλής - Άρης
Η σταδιοδρομία του στην Ελλάδα ξεκίνησε το 2007, όταν και τον απέκτησε δανεικό για δύο σεζόν ο Ηρακλής. Το Ιούλιο του 2009 ο δανεισμός του έληξε, όπως και το συμβόλαιό του με την Ουνιόν. Τον Αύγουστο του 2009 τον απέκτησε ο Άρης Θεσσαλονίκης. Εκεί έμεινε όμως μόνο για ένα εξάμηνο, αγωνιζόμενος σε 10 αγώνες της Α'Εθνικής και σε ένα αγώνα για το θεσμό του Κυπέλλου, στον οποίο μάλιστα σκόραρε και ένα γκολ εναντίον του Ασπροπύργου στις 28/10/2009. Την 1η Ιανουαρίου 2010, αποκτήθηκε ξανά ως κανονική μεταγραφή από τον Ηρακλή.

### Ατρόμητος Αθηνών
Το καλοκαίρι του 2011, ο Ηρακλής χρεοκόπησε και έπεσε στην ερασιτεχνική κατηγορία. Ο Πίτου Γκαρσία έμεινε ελεύθερος και υπέγραψε συμβόλαιο με τον Ατρόμητο. Με την ομάδα του Περιστερίου έφτασε ως τον τελικό του Κυπέλλου Ελλάδος το 2012.

### Κορέα και επιστροφή στην Ελλάδα
Στην ομάδα του Περιστερίου παρέμεινε ως το 2016 και το καλοκαίρι εκείνης της χρονιάς υπέγραψε στην κορεάτικη Σεονγκνάμ, πριν επιστρέψει στην Ελλάδα και τον Άρη τον Ιανουάριο του 2017. Το καλοκαίρι του ίδιου έτους, αποχώρησε από τον Άρη και υπέγραψε στον Βόλος Ν.Π.Σ.

### ΠΑΣ Γιάννινα
Το καλοκαίρι του 2019 υπέγραψε συμβόλαιο με τον ΠΑΣ Γιάννινα.Στον ΠΑΣ αγωνίστηκε 7 φορές για το πρωτάθλημα και 2 φορές για το κύπελλο χωρίς να καταφέρει να σκοράρει.Μετά το τέλος του αγώνα με τον Λεβαδειακό ανακοίνωσε την απόφαση του να αποχωρήσει από τον σύλλογο και να τερματίσει την ποδοσφαιρική του καριέρα.

## Παραπομπές


## Πηγές

* http://www.transfermarkt.de/de/miguel-sebastian-garcia/profil/spieler_58697.html
* https://archive.today/20130702040033/www.atromitosfc.gr/players/garcia

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Μέσοι ποδοσφαιριστές
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Κλουμπ Ντεπορτίβο Παλεστίνο
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Π.Α.Σ. Γιάννινα
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Αντώνης Αθανασίου

Ο **Αντώνης Αθανασίου** (γεννημένος στις 21 Σεπτεμβρίου 1992) είναι Έλληνας ποδοσφαιριστής και έχει συμβόλαιο με την ομάδα του Ατρομήτου Αθηνών που αγωνίζεται στο πρωτάθλημα της Σούπερ Λίγκας.

## Καριέρα
### Αστέρας Παστίδας
Ξεκίνησε την καριέρα το χωριό από όπου κατάγεται, στη Ρόδο και στον τοπικό Αστέρα Παστίδας. Έμεινε εκεί μια διετία, το 2006 ως το 2008.

### Ατρόμητος
Ο Ατρόμητος το καλοκαίρι του 2008 ξεχώρισε το ταλέντο του και τον απέκτησε. Ο νεαρός μέσος, στην πρώτη του χρονιά, αγωνίστηκε με την ομάδα νέων του συλλόγου και εντυπωσίασε. Από το καλοκαίρι του 2009, προπονείται με την ανδρική ομάδα. Έχει κάνει το ντεμπούτο του στην ομάδα του Περιστερίου, τη σεζόν 2010-11, στον τελευταίο αγώνα πρωταθλήματος, στις 17 Απριλίου 2011, κόντρα στην Καβάλα.

#### Α.Ο. Κέρκυρα
Για τη σεζόν 2012-13, παραχωρήθηκε δανεικός στην ομάδα της Κέρκυρας. Λόγω ενός σοβαρού τραυματισμού, αγωνίστηκε κυρίως προς το τέλος της σεζόν, μόλις σε 8 αγώνες πρωταθλήματος, καθώς και έναν αγώνα κυπέλλου.

## Εθνική Ελλάδος
Ο Αθανασίου είναι μέλος της Εθνικής ομάδας Νέων με την οποία έχει 4 συμμετοχές.

## Εξωτερικοί σύνδεσμοι

### Πηγές
* http://stats.onsports.gr/statsapp/front/soccer/player/main.php?sport-select=soccer&player-select=389
* https://archive.today/20130702040243/www.atromitosfc.gr/players/atanasiou
* http://www.soccerway.com/players/antonis-athanasiou/148813/

### Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Α.Ο. Κέρκυρας
Κατηγορία:Μέσοι ποδοσφαιριστές
Ούλριχ Απτ

Ο **Ούλριχ Απτ** (γερμανικά: *Ulrich Apt*, περ. 1460 - 1532) ήταν Γερμανός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.

## Βιογραφικά στοιχεία
thumb|left|220px|«Επιτάφιος Θρήνος» (περ. 1510), Μουσείο Τύσεν-Μπορνεμίσα, Μαδρίτη.Πατέρας του καλλιτέχνη υπήρξε ο, επίσης ζωγράφος, Πέτερ Απτ. Κατεγράφη στο επίσημο αρχείο του Άουγκσμπουργκ ως ανεξάρτητος διδάσκαλος το 1481. Στην πόλη αυτή διατηρούσε προσοδοφόρο εργαστήριο από κοινού με τους τρεις γιους του, λαμβάνοντας πολυάριθμες παραγγελίες. Ο συνεργατικός χαρακτήρας του εργαστηρίου καθιστά δύσκολη τη διάκριση των χεριών που εργάστηκαν εκεί εξαιτίας της ομοιομορφίας στην τεχνοτροπία τους. Ο μεγαλύτερος γιος του Απτ, Γιάκομπ, εντάχθη στη συντεχνία το 1510 και απεβίωσε το 1518. Ο δεύτερος, Ούλριχ ο νεότερος, υπήρξε ενεργός ζωγράφος το 1512 και συνέχισε σίγουρα μέχρι το 1520. Ο νεότερος, Μίχαελ, απέκτησε τον τίτλο του διδασκάλου το 1520 και εμφανίζεται στα αρχεία μέχρι και το 1527. Αναμφίβολα ο Ούλριχ Απτ ο πρεσβύτερος υπήρξε επικεφαλής του εργαστηρίου, προτού φύγει από τη ζωή στο Άουγκσμπουργκ το 1532. 

Διάφοροι μελετητές έχουν καταλήξει στο συμπέρασμα πως είχε πραγματοποιήσει ταξίδι στις Κάτω Χώρες. Η ολλανδική τέχνη επηρέασε σημαντικά το στυλ του και το έργο του ίδιου του Απτ αποτέλεσε ένα από τα κανάλια διάδοσης αυτής στη Γερμανία. Σε σύγκριση με άλλους καλλιτέχνες που ήκμαζαν εκείνη την εποχή στην ίδια πόλη, όπως ο Χανς Χόλμπαϊν ο πρεσβύτερος και ο Χανς Μπούργκμαϊρ, που προσέβλεπαν στην ιταλική και ιδιαίτερα στη βενετσιάνικη τέχνη, το εργαστήριο του Απτ έδειχνε προτίμηση προς τη ζωγραφική παράδοση των Κάτω Χωρών. 

Ανάμεσα στα έργα που του έχουν αποδοθεί είναι το *«Πορτραίτο Ηλικιωμένου Άνδρα»* (Συλλογή Λίχτενσταϊν), έργο που έχει μάλιστα υπογράψει, ο *«Επιτάφιος Θρήνος»*  (περ. 1510, Μουσείο Τύσεν-Μπορνεμίσα, Μαδρίτη), το *«Πορτραίτο Άνδρα και της Συζύγου του»* (1512, Μητροπολιτικό Μουσείο, Νέα Υόρκη)  και το *«Ρετάμπλ της Σταύρωσης»*, το οποίο παρήγγειλε στο Άουγκσμπουργκ η οικογένεια Rehlinger.

## Παραπομπές


## Δείτε επίσης
* Αναγεννησιακή τέχνη στη Γερμανία
* Αναγέννηση στη Βόρεια Ευρώπη

## Βιβλιογραφία
*  Lübbeke, Isolde (2003). *«Early German Painting 1350-1550: The Thyssen-Bornemisza Collection»*, μτφρ. Margaret Thomas Will, Philip Wilson Publishers, ISBN 9780856673764.

## Εξωτερικοί σύνδεσμοι

* Ulrich Apt, κατάλογος έργων σε διάφορα μουσεία ανά τον κόσμο.
* Ulrich Apt, βιογραφικά στοιχεία του καλλιτέχνη στον επίσημο ιστότοπο του Μουσείου Τύσεν-Μπορνεμίσα της Μαδρίτης.
* Ulrich Apt, παρουσίαση έργων στον ιστότοπο Terminartors.com.
* Ulrich Apt, κατάλογος έργων στην Web Gallery of Art.

Κατηγορία:Γερμανοί ζωγράφοι
Κατηγορία:Ζωγράφοι της Αναγέννησης
Κατηγορία:Προσωπογράφοι
Κατηγορία:Σχολή του Άουγκσμπουργκ